open-index/open-wikipedia-markdown huggingface dataset:
Hoatzin (album)

***Hoatzin*** er et album som ble utgitt av det norske jazzbandet Damp i 2005.

## Sporliste
# «Liminality» &ndash; 4:22
# «Hoatzin» &ndash; 5:09
# «Where Did the Muskox Go?» &ndash; 4:39
# «Smack» &ndash; 4:42
# «Hisnakul» &ndash; 5:43
# «Mimbo Jumbo» &ndash; 3:42
# «Surface Scan» &ndash; 1:53
# «Twlight Zone» &ndash; 6:53
# «Expectations Lost in Hyperspace» &ndash; 4:14
# «A Little Something» &ndash; 1:10

## Eksterne lenker

* Lytt til «Liminality»
* Lytt til «Hoatzin»
* Lytt til «Hisnakul»
Radiokjemi

**Radiokjemi** er en gren av kjemien som omhandler bruk av radioaktivitet for å studere kjemiske reaksjoner og -mekanismer. Radiokjemi har mye til felles med kjernekjemi og kjernefysikk, men har mer fokus på kjemiske anvendelser.

Alle ustabile isotoper, også kalt *radioisotoper*, undergår en eller annen form for radioaktivt henfall. Dette henfallet resulterer i en eller flere av enten alfa-, beta- eller gammastråling.

I radiokjemi benyttes radioaktivt henfall til å studere reaksjoner og reaksjonsforløp. Radiokjemi inkluderer også produksjon av radionuklider og radiomerkede forbindelser ved å prosessere bestrålt- eller naturlig forekommende materiale som har radioaktive egenskaper.

Radiokjemisk kompetanse benyttes blant annet innen miljøvern, oljeleting, kjernekraft og innen nukleærmedisin. 

## PET Radiokjemi
PET radiokjemi omhandler i korte trekk isotopproduksjon, syntese av molekyler som effektivt kan merkes med kortlivede positronemitterende radionuklider og merking av disse for bruk i nukleærmedisinske undersøkelser. I tillegg omfatter det også radioanalytisk kjemi.

Sentralt innen PET radiokjemi står isotopene 18F, 11C, 13N og 15O med en halveringstid på henholdsvis 109, 20, 10 og 2 minutter. Disse produseres i en syklotron ved å bombardere et egnet *target*, for eksempel 18O-anriket vann. Etter endt produksjon kan de produserte isotopene kobles til et egnet molekyl, en «precursor», enten direkte eller etter konvertering til en hensiktsmessig kjemisk form.

## Se også

* Radioøkologi
Amuletten fra Samarkand

***Amuletten fra Samarkand*** (engelsk originaltittel: ***The amulet of Samarkand***) er en fantasyroman for ungdom skrevet av den britiske forfatteren Jonathan Stroud. Det er den første boken i Strouds bokserie *[[Bartimeus-trilogien]]*; etter at trilogien var utgitt kom Stroud imidlertid med en fjerde bok fra samme univers, med handling som foregår ti år før handlingen i *Amuletten fra Samarkand*.

Boken ble utgitt på originalspråket engelsk i 2003, og gitt ut i norsk oversettelse i 2005 av Schibsted forlag. Den norske oversettelsen var gjort av Torleif Sjøgren-Erichsen. 

## Handling
Nathaniel ble solgt av sine biologiske foreldre til regjeringen da han var fem. Regjeringen sendte ham til magikeren Arthur Underwood, slik at Nathaniel kunne bli lærlingen hans. Magikerutdanningen begynner å anta en litt mer praktisk form da Nathaniel blir elleve år gammel, og alt går bra, helt til han blir offentlig ydmyket av magikeren Simon Lovelace. Nathaniel bestemmer seg for lære mest mulig på kortest mulig tid, slik at han blir i stand til å hevne seg på Lovelace. Han er et meget begavet barn, og vet hvordan han skal utnytte anleggene sine. Overfor mesteren sin later han som om han er en helt vanlig lærling, men i hemmelighet tilkaller han – ved å bruke en trylleformel som ligger langt over det elleve år gamle lærlinger forventes å kunne – den femtusen år gamle ånden Bartimeus,, som Nathaniel ber om hjelp til å hevne seg på Lovelace. Det viser seg imidlertid at det er stor forskjell på å tilkalle en ånd, og å kontrollere den. Da Nathaniel sender ut ånden for å stjele Lovelaces største skatt, amuletten fra Samarkand, ender han opp fanget i en virvelvind av magisk spionasjon, mord og opprør.

## Filmatisering
I 2002 kjøpte produksjonsselskapet Miramax rettighetene til å filmatisere Strouds bøker om Nathaniel, og i 2004 ble det opplyst at John Madden var aktuell som regissør, og at Sydney Pollack skulle være produsent.

I 2019 ble det kjent at produksjonsselskapet Start Media hadde kjøpt film- og TV-rettighetene til bokserien, ettersom Miramax-prosjektet ikke hadde blitt noe av.

## Referanser
Institutt for teoretisk astrofysikk

**Institutt for Teoretisk Astrofysikk** er et institutt under Det matematisk-naturvitenskapelige fakultet ved Universitetet i Oslo. Det ble grunnlagt av Svein Rosseland i 1934. Det har aktive forskningsgrupper innen tre hovedfelter: solfysikk (og delvis stjernefysikk), kosmologi, og utenomgalaktisk astronomi. Andre felter er plasma-astrofysikk og celest mekanikk. Instituttet har et eget bygg, Svein Rosselands hus, på Blindern i Oslo.

## Instituttleder
2017- Per Barth Lilje

2013-2016 Viggo Hansteen

2003-2012 Per Barth Lilje

## Eksterne lenker
* 
*
Wallowa County

**Wallowa County** er et fylke i den amerikanske delstaten Oregon. Det ligger i det nordøstlige hjørnet av staten og grenser mot Umatilla County og Union County i vest og mot Baker County i sør. Det grenser også til delstatene Idaho i øst og Washington i nord.

Wallowa Countys totale areal er 8 163 km² hvorav 16 km² er vann. I 2000 hadde fylket 7 226 innbyggere og administrasjonssenteret ligger i byen Enterprise som også er fylkets største by. Fylket ble grunnlagt i 1864.

## Eksterne lenker
*
Kristin Mellem

**Kristin Mellem** (født 1965) er en norsk musiker (fiolin), komponist og dirigent, bosatt i Tromsø og kjent fra Nord-Norges musikkliv. 

I 2022 ble hun valgt inn som styremedlem i Creo, Norges største kunstnerorganisasjon med over 10 500 medlemmer. Hun er også oppnevnt til styret i Fond for lyd og bilde for perioden 2024 til 2026. Fra april 2024 er hun leder av den landsdekkende organisasjonen Norske kveners forbund.

Hun er datter av forfatteren Reidun Mellem, som for øvrig også har vært leder av kvenforbundet, fra 1997 til 2001.

Hun fikk Troms og Finnmark fylkeskommunes kulturpris i 2021.

## Karriere
Mellem er utdannet på Nordnorsk Musikkonservatorium og Bergen Musikkonservatorium (1984–90), har virket som fiolinlærer i Balsfjord, Bergen, Hadsel og Tromsø.  Videre har hun vært distriktsmusiker og dirigent ved Vesterålen Symfoniorkester, med i Nordnorsk Kammerorkester (1987–97), Tromsø Symfoniorkester (1993–), tilknyttet Hålogaland Teater (*Spellemann på taket*, 2002) og Rikskonsertene (1997–2000).  Mellem har bidratt ved Eventyrfestivalen i Tromsø siden 1998, turnert med Boknankaran (2001-02) og medvirket på utgivelser med «Moya på Tvoya».

Med Tromsø Symfoniorkester komponerte hun forestillingen *Reiser gjennom tid*, (2002). For Nordlysfestivalen 2004 laget hun oppsetningen *Stemmemøte* med Solveig Kringlebotn og Ingor Ánte Áilo Gaup (joik). Sammen med Gaup ga hun ut *Jeđđehus* året etter. For albumet ble de to nominert til Edvard-prisen 2005 i klassen tradisjonsmusikk. I samarbeid med Bjørn Andor Drage komponerte hun og fremførte feleslåtter med Tromsø Symfoniorkester i oppsetningen *Armon Lapset – Nådens barn* (2004).  Musikere ellers var Finn Sletten (perkusjon) og Sigmund Lillebjerka (fiolin), samt fylkesjoiker Inga Juuso.

Siden 2003 har hun ledet Vajas (norsk betydning *ekko*) med Nils Johansen (synthesizer) fra Bel Canto og Ánde Somby (joik). De hadde sin debut ved Nana Urfolksdager 2003, og har siden turnert internasjonalt, her til lands bl.a. på  2004.

Sammen med Herborg Rundberg utgjorde Mellem det musikalske ankerfestet i prosjektet «Kaffekopp og salmebok» i 2011. Et kvensk-samisk samarbeid som ble vist under både kvenfestivalen Paaskiviikko og urfolksfestivalen Riddu Riđđu det samme året.

I 2021 ledet Mellem produksjonen av det tverrkunstneriske samarbeidet «Ruijas konkylier», som var et bestillingsverk til Paaskiviikko 2021, de kvenske kulturdagene i Nord-Troms.

Høsten 2023 kunne hun, også her sammen med Herborg Rundberg, presentere tilbudet «Valmis, válmaš, gå» i regi av Tromsø kulturskole.

## Referanser
Jonathan Stroud

**Jonathan Stroud** (født 1970 i Bedford i England) er en britisk fantasyforfatter, som for det meste skriver barne- og ungdomslitteratur.

## Biografi
Stroud ble født i 1970 i Bedford i England, og begynte å skrive sine første historier i en alder av syv. Etter at han fullførte sine studier innen engelsk litteratur ved University of York, arbeidet han i London som redaktør av barnebøker. I 1990-tallet begynte han å publisere sine egne bøker, og han fikk raskt suksess.

I mai 1999 publiserte Stroud sin første barneroman, *Buried Fire*, som var den første fantasyboken hans i det som skulle bli en lang rekke bøker.

Blant hans mest fremtredende arbeider er den bestselgende *[[Bartimeus-trilogien]]*. Både *[[Amuletten fra Samarkand]]*, *[[Golemens øye]]* og *[[Ptolemaios' portal]]* er oversatt til norsk. Disse tre bøkene var også de første av hans bøker som ble lansert i USA.

I dag bor Stroud i St. Albans i Hertfordshire sammen med datteren Isabelle og kona Gina, som illustrerer barnebøker.

## Bibliografi
* *The Lost Treasure of Captain Blood* (1996)
* *The Viking Saga of Harri Bristlebeard* (1997)
* *Alfie's Big Adventure* (1999)
* *Word Puzzles* (1999)
* *Buried Fire* (1999), Miramax/Hyperion ISBN 0-7868-5194-5
* *Little Red Car* (1999)
* *Ancient Rome: A Guide to the Glory of Imperial Rome* (2000), ISBN 0-7534-5235-9 
* *The Leap* (2001), Miramax/Hyperion ISBN 0-7868-5195-3
* *The Last Siege* (2003)
* *[[Bartimeus-trilogien]]*
** *[[Amuletten fra Samarkand]]* (2005), Schibsted forlagene ISBN 82-516-2135-6 (oversatt av Torleif Sjøgren-Erichsen)
** *[[Golemens øye]]* (2006), Schibsted forlagene ISBN 82-516-2243-3 (oversatt av Torleif Sjøgren-Erichsen)
** *[[Ptolemaios' portal]]*  (2007), Schibsted forlagene ISBN 82-516-2243-3 (oversatt av Torleif Sjøgren-Erichsen)

## Referanser


## Eksterne lenker
* 
* Intervju med Jonathan Stroud
* Jonathan Stroud besøker dette forumet som er dedikert til Bartimeaus-trilogien jevnlig
Chrome Hill

**Chrome Hill** er et norsk jazzband som startet i 2001. Bandet het tidligere Damp.

## Medlemmer
*Asbjørn Lerheim: gitar, baryton- og elektrisk gitar
*Roger Arntzen: bassgitar, kontrabass
*Torstein Lofthus: trommer
*Atle Nymo: saksofon (2015–)
**Tidligere medlemmer**
*Jørgen Munkeby: saksofon, klarinett (2001–2015)

## Diskografi
**som Chrome Hill**
**This is Chrome Hill* (2020) 
**The Explorer* (2018) 
**Country of Lost Borders* (2013) 
**[[Earthlings]]* (2008)
**som Damp**
**[[Hoatzin (album)|Hoatzin]]* (2005)
**[[Mostly Harmless (Songs)]]* (2003)
## Referanser


## Eksterne lenker
* 
*
Monagas

**Monagas** er en av de 23 delstatene i Venezuela. Hovedstaden er Maturín. Delstaten Monagas dekker et areal på 28&nbsp;900 km². Ved folketellingen i 2011 hadde delstaten  innbyggere. 

## Referanser
Umatilla County

**Umatilla County** er et fylke i den amerikanske delstaten Oregon. Det ligger i den nordøstlige delen av staten og grenser mot Wallowa County i nordøst, Union County i øst, Grant County i sør og mot Morrow County i vest. Det grenser også mot delstaten Washington i nord.

Umatilla Countys totale areal er 8 369 km² hvorav 41 km² er vann. I 2000 hadde fylket 70 548 innbyggere og administrasjonssenteretligger i byen Pendleton som også er fylkets største by. Fylket ble grunnlagt i 1862 og har fått sitt navn etter elven Umatilla River. 

## Eksterne lenker
*
Maturín

**Maturín** er hovedstaden i delstaten Monagas i Venezuela. Byen ligger 520 km fra landets hovedstad, Caracas. Maturín ble grunnlagt 7. desember 1760 av Fray Lucas de Zaragoza. Det er en av de viktigste byene i den østlige delen av landet, siden byen strategiske posisjon utgjør et bindeledd med regionens øvrige delstater. Byen har over 600&nbsp;000 innbyggere. De siste årene har byen vokst, hovedsakelig på grunn av petroleumsindustriens fremvekst i delstaten.
Odd Johnsen

**Odd Johnsen** (født 1963) er en norsk tidligere fotballspiller. Han spilte for klubbene Åssiden, Mjøndalen, Brann, Strømsgodset, Vestfossen og Solberg. Totalt spilte han 180 kamper i Eliteserien og han scoret 57 mål.

Odd Johnsen scoret to mål i cupfinalen på Ullevaal da Strømsgodset meget overraskende slo Rosenborg 3-2 i 1991.

Han er av mange regnet som å være en av tidenes beste SIF-spillere, og vant mange fotball-supporteres hjerter med sin eminente teknikk, overblikk og spilleforståelse. For å hedre den lokale legenden har det blant annet blitt skrevet en sang til ære for Johnsen, og han har fått en VIP-losje på Marienlyst stadion oppkalt etter seg.

Johnsen var også en meget god bandyspiller og representerte klubbene Solberg og Mjøndalen. Han debuterte for Norges landslag i 1982 og fikk 31 landskamper. 

Han er nå sentral i rekruttering og bemanning selskapet Promiso.

## Karriere som spiller

(*Sist oppdatert [[18. juli]] [[2006]]*)

 Kun seriekamper.

## Referanser


## Eksterne lenker
*
Håndball-VM 1990 for kvinner

**Håndball-VM 1990 for kvinner** ble arrangert i Sør-Korea i perioden 24. november – 4. desember 1990.

**4.** 
**5.** 
**6.** 
**7.** 
**8.** 
**9.** 
**10.** 
**11.** 
**12.** 
**13.** 
**14.** 
**15.** 
**16.**
Morrow County (Oregon)

**Morrow County** er et fylke i den amerikanske delstaten Oregon. Det ligger i de nordlige delene av staten og det grenser mot Gilliam County i vest, Wheeler County i sørvest, Grant County i sør og mot Umatilla County i øst. Det grenser også mot delstaten Washington i nord.

Morrow Countys totale areal er 5 307 km² hvorav 43 km² er vann. I 2000 hadde fylket 10 996 innbyggere og administrasjonssenteret ligger i byen Heppner. Fylket ble grunnlagt i 1884 og har fått sitt navn etter nybyggeren Jackson L. Morrow. 

## Eksterne lenker
*
Sherman County (Oregon)

**Sherman County** er et fylke i den amerikanske delstaten Oregon. Det ligger nord i staten og det grenser mot Wasco County i vest og sør og mot Gilliam County i øst. Det grenser også mot delstaten Washington i nord.

Sherman Countys totale areal er 2 153 km² hvorav 21 km² er vann. I 2000 hadde fylket 1 934 innbyggere og administrasjonssenteret ligger i byen Moro og Wasco er fylkets største by. Fylket ble grunnlagt i 1889 og har fått sitt navn etter William Tecumseh Sherman som var general for nordstatene under den amerikanske borgerkrigen.  

## Eksterne lenker
*
Wasco County

**Wasco County** er et fylke i den amerikanske delstaten Oregon. Det ligger nord i staten og grenser mot Hood River County og Clackamas County i vest, Marion County i sørvest, Jefferson County i sør, Wheeler County og Gilliam County i sørøst og mot Sherman County i øst. Det grenser også mot delstaten Washington i nord.

Wasco Countys totale areal er 6 204 km² hvorav 37 km² er vann. I 2000 hadde fylket 23 791 innbyggere og administrasjonssenteret ligger i byen The Dalles som også er fylkets største by. Fylket ble grunnlagt i 1854 og har fått sitt navn etter indianerstammen Wasco.
  
## Eksterne lenker
*
Hood River County

**Hood River County** er et fylke i den amerikanske delstaten Oregon. Det ligger nord i staten og grenser mot Multnomah County i vest, Clackamas County i sørvest og mot Wasco County i sør og øst. Det grenser også mot delstaten Washington i nord.

Hood River Countys totale areal er 1 382 km² hvorav 29 km² er vann. I 2000 hadde fylket 20 411 innbyggere og administrasjonssenteret ligger i byen Hood River. Fylket ble grunnlagt i 1908 og har fått sitt navn etter elven Hood River.

## Eksterne lenker
*
Yaracuy

**Yaracuy** er en av 23 delstater i Venezuela. Den grenser mot Falcón i nord, Lara i vest, Portuguesa i sør og Cojedes og Carabobo i øst. Yaracuy dekker 7&nbsp;100 km². Ved folketellingen i 2011 hadde delstaten  innbyggere.  

Delstatens hovedstad er San Felipe. Andre viktige byer er Aroa, Chivacoa, Cocorote, Marín, Nirgua, Sabana de Parra, Yaritagua og Urachiche.

## Referanser
Drammen Kvinnehåndball

**Drammen Kvinnehåndball** er et tidligere norsk håndballag fra Drammen, som ble dannet som en overbygningsklubb for Åssiden IF og IF Sturla. Klubben overtok Åssidens plass i seriesystemet fra sesongen 1999/2000. Klubben ble i 2007 lagt ned, grunnet økonomiske problemer.
 
## Historikk
Lagets siste sesong som Åssiden IF var i 1998/99 og endte med at laget rykket ned fra 1. divisjon. Rekruttlaget spilte i 3. divisjon med Morten Berge som trener. I 1999/2000 startet Drammen Kvinnehåndballs debutsesong med Anita Hildeskår Hokstad som hovedtrener. Laget endte på 8.-plass i 2. divisjon, mens rekruttene som fortsatt spilte i 3. divisjon, hadde Anita og Tom Eirik Ruud som trenere.
 
I 2000/2001-sesongen vant A-laget 2. divisjon med 7 poengs margin til neste lag, og rykket dermed opp i 1. divisjon. Rekruttene fortsatte å spille i 3. divisjon. A-laget endte i 2001/2002 som nummer 7 på tabellen blant 14 lag i 1. divisjon. Geir Oustorp hadde kommet inn som Anitas assistenttrener slik at rekruttlaget vant 3. divisjon og rykket opp til 2. divisjon.

A-laget kjempet helt i toppen av 1. divisjon hele 2002/2003-sesongen. Ledet en stund divisjonen, men endte til slutt på en klar 2.-plass etter Fredrikstad HK. Geir Oustorp var dette året hovedtrener for A-laget med Kristin Sønju som assistent. Rekruttlaget spilte sin første sesong i 2. divisjon med Tom Eirik Ruud som trener og berget plassen. I 2003/2004-sesongen fortsatte A-laget med Geir Oustorp som hovedtrener, mens Kristian Nilsen tok over som trener for rekruttlaget. Sesongen endte med at laget klarte å kvalifisere seg til Gildeserien Mellomspill B. Laget hadde en stund en mulighet til å rykke opp i Gildeserien, men lyktes ikke dette året. Rekruttlaget havnet midt på tabellen i 2. divisjon.

A-laget ble i 2004/2005-sesongen trent av Renate Flåhagen og Kristian Nilsen. Til tross for at mange spillere fra fjorårets lag hadde gått til andre klubber, ble sesongen gjennomført godt i 1. divisjon. Laget endte som nummer 6 på tabellen, noe som var mye bedre enn forventet. Flere av de unge spillerne hadde etablert seg på et godt 1. divisjonsnivå, mens rekruttene, med Dag Zakariassen som trener, også gjennomførte en grei sesong. Rekruttlaget endte som nummer 5 på tabellen, også dette var bedre enn forventet.

Foran 2005/2006-sesongen fikk A-laget ny trener i Vigdis Holmeset. Hun hadde vært hjelpetrener i Norstrand IF sesongen før og var trener for NTG Bærum. Hun hadde tidligere vært trener i eliteserien i fire år, to år for yngre landslag og 16 år for aldersbestemte lag. Rekruttlaget ble fortsatt tret av Dag Zakariassen.

Drammen KH kom på tredjeplass i 1. divisjon i 2006/07-sesongen. Laget hadde 17 seiere, 1 uavgjort og 8 tap. DKH spilte kvalifisering for eliteserien mot Våg Vipers, og vant én kamp og tapte én kamp. Våg gikk til i eliteserien på bedre målforskjell. Laget hadde allikevel en mulighet for å rykke opp dersom Norstrand og Bækkelaget hadde slått seg sammen til ett lag. Dette skjedde aldri, og klubbens økonomiske problemer ble til slutt så store, at de i 2007 må legge ned driften av klubben.

## Referanser


## Eksterne lenker
*
Multnomah County

**Multnomah County** er et fylke i den amerikanske delstaten Oregon. Det ligger nord i staten og grenser mot Hood River County i øst, Clackamas County i sør, Washington County i vest og mot Columbia County i nordvest. Det grenser også mot delstaten Washington i nord der Columbia River danner en naturlig grense.

Multnomah Countys totale areal er 1 206 km² hvorav 79&nbsp;km² er vann. I 2000 hadde fylket 665 810 innbyggere og administrasjonssenteret ligger i byen Portland som også er fylkets og delstatens største by. Fylket ble grunnlagt i 1854 og har fått sitt navn etter indianerstammen Multnomah. Det er Oregons minste fylke i areal, men har det største innbyggertallet.

## Eksterne lenker
*
Columbia County (Oregon)

**Columbia County** er et fylke i den amerikanske delstaten Oregon. Det ligger nordvest i staten og grenser mot Clatsop County i vest, Washington County i sør, og mot Multnomah County i sørøst. Det grenser også mot delstaten Washington i nord og øst.

Columbia Countys totale areal er 1 783 km² hvorav 82 km² er vann. I 2000 hadde fylket 43 560 innbyggere og administrasjonssenteret ligger i byen St. Helens som også er fylkets største by. Fylket ble grunnlagt i 1854 og har fått sitt navn etter elven Columbia River.
 
## Eksterne lenker
*
Hippo Regius

**Hippo Regius** *(Hippone)* er det gamle navnet til dagens moderne by Annaba i Algerie. 

I oldtiden var Hippo Regius en by i Numidia ved Middelhavet, opprinnelig grunnlagt av fønikere, senere tilhørte den Kartago. Under Julius Cæsar ble Hippo Regius foruten hele Numidia underlagt Romerriket og var deretter en blomstrende handelsstad, og porten for den romerske handelen med Afrika.

I den kristne tiden var Hippo Regius et bispesete, spesielt kjent gjennom Augustin av Hippo, en av oldkirkens største teologer og som døde i byen i 430 da byen var beleiret av vandalene. Navnene på syv biskoper fra Hippo er kjente.

Siden ble Hippo Regius inntatt og ødelagt av muslimene (697) og da anla innbyggerne en ny by rundt 2 km nordnordøst og hvor den nåværende byen Annaba (Bône) fortsatt ligger.
Clatsop County

**Clatsop County** er et fylke i den amerikanske delstaten Oregon. Fylket ligger i det nordvestlige hjørnet av staten og grenser mot Columbia County i øst, Tillamook County i sør og mot Washington County i sørøst. Det grenser også mot delstaten Washington i nord og mot Stillehavet i vest. 

Folketellingen i 2010 viste at fylket da hadde 37 039 innbyggere. Fylkessetet er Astoria som også er fylkets største by. Clatsop Countys totale areal er 2 809 km² hvorav 667 km² er vann. Fylket ble grunnlagt i 1844 og har fått sitt navn etter indianerstammen clatsop som levde ved stillehavskysten før nybyggerne fra Europa bosatte seg der.

## Referanser


## Litteratur
* Miller, Emma Gene (1958): *Clatsop County, Oregon: Its History, Legends and Industries*. Portland, OR: Binfords & Mort.

## Eksterne lenker
*
Chess Festival Spitsbergen

**Chess Festival Spitsbergen** er betegnelsen på en rekke sjakkarrangementer i Barentsburg og Longyearbyen i begynnelsen av september 2006. 

Sjakkfestivalens høydepunkt var tvekampen mellom det norske stortalentet Magnus Carlsen og russeren Pjotr Svidler, rangert som verdens femte beste spiller på FIDEs ratingliste juli 2006. 1. september spilte de to partier mot hverandre med en betenkningstid på en time. Det første partiet endte remis, mens Svidler vant det andre og dermed matchen 1,5-0,5.

Dagen etter ble det arrangert en tilsvarende kamp mellom Simen Agdestein og den amerikanske stormesteren Nick de Firmian, bosatt i Danmark. Denne endte 1-1, etter at spillerne vant ett parti hver. De fire stormestrene ga også simultanoppvisninger i løpet av helgen. 

Chess Festival Spitsbergen var en del av 100-årsfeiringen av Longyearbyen. Det var i 1906 amerikaneren John Munroe Longyear etablerte de første helårsbosetningene.

## Eksterne lenker
* Turneringens hjemmeside
Gilliam County

**Gilliam County** er et fylke i den amerikanske delstaten Oregon. Det ligger i nord i staten og det grenser mot Sherman County i vest, Wasco County i sørvest, Wheeler County i sør og mot Morrow County i øst. Det grenser også mot delstaten Washington i nord.

Gilliam Countys totale areal er 3 167 km² hvorav 49 km² er vann. I 2000 hadde fylket 1 915 innbyggere og administrasjonssenteret ligger i byen Condon som også er fylkets største by. Fylket ble grunnlagt i 1885 og har fått sitt navn etter Cornelius Gilliam. 

## Eksterne lenker
*
Damp

**Damp** kan ha flere betydninger:

* Aerosol
* Fordampning, evaporasjon, prosessen hvorved væske går over i gassform
** Vanndamp, fordampet vann
*** Damptrykk, trykket en gass utøver når et stoff i flytende form er i likevekt med sin egen gass
*** Dampmaskin, stempelmotor drevet av damp under trykk
*** Dampturbin, turbin drevet av overhetet damp
** Elektronisk sigarett
** Gass, spesielt vann i gassform
** Luftfuktighet

## Musikk
* Damp (band) - norsk jazzband.
* Damp (album) - album utgitt av Trang fødsel

## Se også
* Dis
* Tåke
* Røykmaskin
Georg Baron Manteuffel-Szoege

Dr. **Georg Baron Manteuffel-Szoege** (født 7. mars 1889, død 8. juni 1962) var en tysk politiker (CSU).

Baron Manteuffel-Szoege var medlem av Forbundsdagen fra 1953 til sin død. Han kom som fordrevet til Bayern og ble leder for *Verband der Landsmannschaften*. Etter grunnleggelsen av Bund der Vertriebenen ble han organisasjonens første president sammen med Linus Kather.

## Publikasjoner
* *Geschichte des polnischen Volkes während seiner Unfreiheit 1742-1914*, Berlin, Duncker&Humblot, 1950.

## Referanser
Pieter Brueghel

**Pieter Brueghel** (også skrevet Bruegel og Breughel) var navnet på to nederlandske kunstmalere:

# Pieter Brueghel den eldre (ca. 1525-1569), også kalt Bonde-Brueghel
# Pieter Brueghel den yngre (1564–1638), også kalt Helvetes-Brueghel, sønnen til Pieter Brueghel d.e.
Tillamook County

**Tillamook County** er et fylke i den amerikanske delstaten Oregon. Det ligger i den nordvestlige delen av staten og det grenser mot Clatsop County i nord, Washington County i øst, Yamhill County og Polk County i sørøst og mot Lincoln County i sør. Det grenser også mot Stillehavet i vest.

Tillamook Countys totale areal er 3 452 km² hvorav 597 km² er vann. I 2000  hadde fylket 24 262 innbyggere og administrasjonssenteret ligger i byen Tillamook som også er fylkets største by. Fylket ble grunnlagt i 1844 og har fått sitt navn etter indianerstammen tillamook som bodde i området i begynnelsen av 1800-tallet.
 
## Eksterne lenker
*
Lincoln County (Oregon)

**Lincoln County** er et fylke i den amerikanske delstaten Oregon. Det ligger i den nordvestlige delen av staten og grenser mot Tillamook County i nord, Polk County og Benton County i øst og mot Lane County i sør. Det grenser også mot Stillehavet i vest.

Lincoln Countys totale areal er 3 092 km² hvorav 555 km² er vann. I 2000 hadde fylket 44 479 innbyggere og administrasjonssenteret ligger i byen Newport som også er fylkets største by. Fylket ble grunnlagt i 1893 og har fått sitt navn etter USAs 16. president, Abraham Lincoln.

## Eksterne lenker
*
Koiné

**Koiné** (koiné gresk: ἡ κοινὴ διάλεκτος, «felles dialekt» eller «fellesspråk»), også tidvis karakterisert som aleksandrinsk dialekt, felles attisk, eller hellenistisk gresk (Ελληνιστική Κοινή), var det felles, greske språket som utviklet seg i kjølvannet av Aleksander den stores erobringer, basert i stor grad på attisk gresk framfor andre greske dialekter. Det ble *lingua franca* blant alle i den hellenistiske verden i den østlige delen av Middelhavet og den vestlige delen av Asia. Etter mønster fra koiné-gresk blir koinéspråk brukt i lingvistikken om standardspråk eller dialekter som har oppstått på lignende måter.

Koiné utviklet seg gjennom spredningen av gresk som følge av erobringene på 300-tallet f.Kr., basert på attisk, men med en del joniske former, samt ulike tillegg som kom fra lokale dialekter. Koiné utviste et bredt spektrum av ulike stiler, fra mer konservative litterære former til talte folkespråk i lokale områder. Som det dominerende språket for Det bysantinske riket, utviklet det seg videre til middelaldergresk (bysantinsk gresk), som siden ble til moderne gresk.

Litterært koiné var språket for mye av den greske litterære og akademiske skrivingen, som i verkene til Plutark og Polybios. Koiné er også språket i *[[Septuaginta]]*, den greske oversettelsen av *[[Den hebraiske Bibelen]]* (*[[Det gamle testamente]]*) gjort av jøder i Alexandria på 200-tallet f.Kr., av det kristne *[[Det nye testamente]]*, og av det meste av tidlig kristne teologiske skrifter av kirkefedrene. I denne sammenhengen er koiné-gresk også omtalt som bibelsk gresk eller kirkegresk. Det fortsatte å være benyttet som liturgisk språk i den gresk-ortodokse kirke; et forslag om å innføre moderne gresk i liturgien ble avvist så sent som 2002.

## Referanser


## Litteratur
* Allen, W. Sidney (1987): *Vox Graeca: A Guide to the Pronunciation of Classical Greek*, 3. utg., Cambridge University Press, ISBN 0-521-33555-8
* Bruce, Frederick F. (1963): *The Books and the Parchments: Some Chapters on the Transmission of the Bible*. 3. utg., Westwood, N.J.: Revell, kapitlene 2 og 5.
* Chritē, Maria; Arapopoulou, Maria (2007): *A History of Ancient Greek: From the Beginnings to Late Antiquity*, Cambridge University Press
* Conybeare, F.C.; Stock, George (2001). *Grammar of Septuagint Greek: With Selected Readings, Vocabularies, and Updated Indexes*, Baker Academic.
* Smyth, Herbert Weir (1956): *Greek Grammar*, Harvard University Press, ISBN 0-674-36250-0.

## Eksterne lenker
* Free Koine Greek Keyboard, A unicode keyboard originally developed by Char Matejovsky for use by Westar Institute scholars 
* The Biblical Greek Forum, An online community for biblical Greek
* Greek-Language.com Dictionaries, manuscripts of the Greek New Testament, and tools for applying linguistics to the study of Hellenistic Greek
Douglas County (Oregon)

**Douglas County** er et fylke i den amerikanske delstaten Oregon. Det ligger i den vestlige delen av staten og grenser mot Lane County i nord, Klamath County i øst, Jackson County, Josephine County og Coos County i sør og mot Curry County i sørvest. Det grenser også mot Stillehavet i vest.

Douglas Countys totale areal er 13 297 km² hvorav 252 km² er vann. I 2000 hadde fylket 100 399 innbyggere og administrasjonssenteret ligger i byen Roseburg som også er fylkets største by. Fylket ble grunnlagt i 1852 og har fått sitt navn etter politiker Stephen A. Douglas som var presidentkandidat i 1860.

## Eksterne lenker
*
Coos County (Oregon)

**Coos County** er et fylke i den amerikanske delstaten Oregon. Det ligger i den sørvestlige delen av staten og grenser mot Curry County i sør, Douglas County i nord og øst og mot Stillehavet i vest.

Coos Countys totale areal er 4 678 km² hvorav 533 km² er vann. I 2000 hadde fylket 62 779 innbyggere og administrasjonssenteret ligger i byen Coquille og fylkets største by er Coos Bay. Fylket ble grunnlagt i 1852 og har fått sitt navn etter indianerstammen Coos.

## Eksterne lenker
*
Curry County (Oregon)

**Curry County** er et fylke i den amerikanske delstaten Oregon. Det ligger i det sørvestlige hjørnet av staten og det grenser mot Coos County i nord, Douglas County i nordøst og mot Josephine County i øst. Det har også grense mot delstaten California i sør og Stillehavet i vest.

Curry Countys totale areal er 5 150 km² hvorav 935 km² er vann. I 2000 hadde fylket 21 137 innbyggere og administrasjonssenteret ligger i byen Gold Beach og fylkets største by er Brookings. Fylket ble grunnlagt i 1855 og har fått sitt navn etter guvernør George Law Curry. 
 
## Eksterne lenker
*
Frode J. Strømnes

**Frode Jens Strømnes** (1937–2012) var professor i psykologi og statsstipendiat.

Han var utdannet mag.art. fra 1963 og fil.dr. i 1971 (Åbo Akademi). Han var forskningsstipendiat ved NAVF 1964-68 og 1971-74, amanuensis ved Aarhus universitet 1970, lektorvikar Åbo Akademi 1971-72, professorvikar Åbo 1974 og professor i psykologi ved Universitetet i Tromsø 1976-1990. 
Strømnes ble utnevnt til statsstipendiat i 1990, og var professor II ved Universitetet i Bergen fra 1991. Han har arbeidet med emner innen verbal læring og minne, og sosialpsykologiske og arkitekturpsykologiske emner. 

Han startet *Norsk Statsstipendiatforening*, og var foreningens leder inntil 2005.

Han var sønn av professor Martin Olav Konrad Strømnes og yngre bror av professor Åsmund Lønning Strømnes, Trondheim.

## Litteratur
* *Prolegomena to a Theory of Semiotics*, 1969, 
* *Associations or Addresses: A Study in Serial Verbal Learning*, 1971, 
* *A New Physics of Inner Worlds*, 1976
* *The fall of the word and the rise of the mental model: A reinterpretation of the recent research on spatial cognition and language*, 2006 (Frankfurt am Main; New York: Peter Lang)
Lane County (Oregon)

**Lane County** er et fylke i den amerikanske delstaten Oregon. Det ligger i den vestlige delen av staten og det grenser mot Lincoln County, Benton County og Linn County i nord Douglas County i sør, Deschutes County i øst og mot Klamath County i sørøst. Det grenser også mot Stillehavet i vest.

Lane Countys totale areal er 12 229 km² hvorav 435 km² er vann. I 2000 hadde fylket 322 959 innbyggere og administrasjonssenteret ligger i byen Eugene som også er fylkets største by. Fylket ble grunnlagt i 1851 og har fått sitt navn etter guvernør Joseph Lane.

## Eksterne lenker
*
Tillamook

**Tillamook** er administrasjonssenteret og den største byen i Tillamook County i delstaten Oregon i USA. Byen ligger mot Stillehavet. Byen har fått navnet etter tillamook-indianerne, som bodde i området frem til slutten av 1800-tallet. Byen hadde 4 935 innbyggere ved folketellingen i 2010.

## Referanser


## Eksterne lenker
*
Josephine County

**Josephine County** er et fylke i den amerikanske delstaten Oregon. Det ligger i den sørvestlige delen av staten og grenser mot Curry County i vest, Jackson County i øst og mot Douglas County i nord. Det grenser også til delstaten California i sør.

Josephine Countys totale areal er 4 252 km² hvorav 5 km² er vann. I 2000 hadde fylket 75 726 innbyggere og administrasjonssenteret ligger i byen Grants Pass som også er fylkets største by. Fylket ble grunnlagt i 1856 og har sannsynligvis fått sitt navn etter elven Josephine Creek.

Mineralet Awaruitt (også kalt Josephinitt etter Josephine County) er påvist i større mengder i fylket.

## Eksterne lenker
*
Forfar Athletic FC

**Forfar Athletic Football Club** er en skotsk fotballklubb som holder til i Forfar. Klubbens hjemmebane er Station Park, med en tilskuerkapasitet på 4 602. Sesongen 2011/12 spiller Forfar Athletic i skotsk 2. divisjon (nivå 3), etter å ha tapt sammenlagt 4-7 for Ayr United FC i semifinalen av kvalifiseringsspillet for skotsk førstedivisjon.

## Historie
Forfar Athletic FC ble stiftet i 1885.

## Sesonger

## Klubbrekorder

*Høyeste tilskuerantall: 10 780 mot Rangers 7. februar 1970 (skotsk FA-cup 3. runde)
*Største seier: 14&ndash;1 mot Lindertis 1. september 1888 (skotsk FA-cup 1. runde)
*Største tap: 2&ndash;12 mot King's Park 2. januar 1930 (skotsk 2. divisjon)

## Referanser


## Eksterne lenker
* Forfar Athletic FCs offisielle nettsted
Torgeir Brandtzæg

**Torgeir Torbjørn Brandtzæg** (født 6. oktober 1941 i Ogndal) er en norsk tidligere skihopper som konkurrerte fra 1962 til 1965. Under OL 1964 i Innsbruck tok han bronsemedaljen i både normalbakke- og storbakkerennet.

Han gikk til topps i den tysk-østerrikske hoppuka 1964/65. Torgeir Brandtzæg representerte Ogndal IL, og har derfor fått tilnavnet «Friskus'n fra Ogndalen».  Torgeir Brandtzæg skadet seg stygt i Pitkävuori i 1965, og måtte derfor gi opp hoppkarrieren.

## Biografi
* 

## Referanser


## Eksterne lenker
*
Jackson County (Oregon)

**Jackson County** er et fylke i den amerikanske delstaten Oregon. Det ligger i den sørvestlige delen av staten og grenser mot Josephine County i vest, Klamath County i øst og mot Douglas County i nord. Det har også grense mot delstaten California i sør.

Jackson Countys totale areal er 7 214 km² hvorav 43 km² er vann. I 2000 hadde fylket 181 269 innbyggere og administrasjonssenteret ligger i byen Medford som også er fylkets største by. Fylket ble grunnlagt i 1852 og har fått sitt navn etter USAs 7. president Andrew Jackson. 

## Eksterne lenker
*
Oddensenteret

**Oddensenteret** er et kjøpesenter på bryggekanten i Grimstad. Senteret har 39 butikker inkl. egen helsedel i 3. etg. Oddensenteret ble utvidet og oppgradert både innvendig og utvendig i 2022. 

I forbindelse med oppgraderingen etablerte flere serveringssteder seg med tilgang til uteservering mot bryggekanten. Senteret omsatte for over 300 mill. NOK i 2022.

## Eksterne lenker
* Offisielt nettsted
Sørgekåpe

**Sørgekåpe** (*Nymphalis antiopa*) er en dagsommerfugl i familien flikvinger.

## Utseende
Sørgekåpen har et vingespenn på 62–75&nbsp;mm. Oversiden på vingene er farget med en veldig mørk rød farge, med en lys gul kant rundt vingene, og et mørkere bånd med blå flekker mellom kanten og den mørke røde innersider. Kjønnene er like, men hunnen er litt større.

Nymphalis antiopa MHNT CUT 2013 3 13 Tombebœuf Male Dorsal.jpg|♂ 
Nymphalis antiopa MHNT CUT 2013 3 13 Tombebœuf Male Ventral.jpg|♂  △
(MHNT) Nymphalis antiopa (aberrant form Ex larva) - Pologne - dorsal.jpg|Avvikende form  ♂ 
(MHNT) Nymphalis antiopa (aberrant form Ex larva) - Pologne - ventral.jpg|Avvikende form ♂  △


## Levevis
De fullvoksne individene lever hovedsakelig av sevje og frukt, men tar en sjelden gang nektar.

Sørgekåpene legger egg i klynger rundt grener og kvister som selje, alm, poppel og bjørk, hvor larvene vil spise av trærnes blad.

Sørgekåpelarven har svart farge og er piggete med ørsmå hvite flekker, og en rekke av røde flekker langs ryggen. De sprer seg over et større område for å forpuppe seg. Puppen klekker til en fullvoksen sommerfugl, etter 3 uker.

Sørgekåpe overvintrer som fullvoksen og kan derfor ses både om høsten og tidlig om våren. Den er kjent for å vandre mye og dukker relativt ofte opp utenfor sitt normale utbredelsesområde, blant annet er den funnet flere hundre ganger i Storbritannia selv om det ikke er noe som tyder på at den noen gang har hatt bestander der.
Den blir også relativt ofte sett på Vestlandet i Norge selv om det heller ikke her er noe som tyder på at den har stabile bestander.

## Utbredelse
Sørgekåpen er utbredt i Nord-Amerika, Europa, Sibir og Japan. I Norge er den ganske vanlig på Sør- og Østlandet, og kun sporadiske funn i resten av Norge. De lever i skogsområder.

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Norges sommerfugler – Sørgekåpe
Lake County (Oregon)

**Lake County** er et fylke i den amerikanske delstaten Oregon. Det ligger sør i staten og det grenser mot Deschutes County i nord, Klamath County i vest og mot Harney County i øst. Det har også grense mot delstatene California og Nevada i sør.

Lake Countys totale areal er 21 648 km² hvorav 577 km² er vann. I 2000 hadde fylket 21 648 innbyggere og administrasjonssenteret ligger i byen Lakeview som også er fylkets største by. Fylket ble grunnlagt i 1874 og har fått sitt navn etter innsjøene i området; Lake Abert, Goose Lake og Silver Lake.  

## Eksterne lenker
*
Klamath County

**Klamath County** er et fylke i den amerikanske delstaten Oregon. Det ligger i den sørvestlige delen av staten og grenser mot  Jackson County i vest, Douglas County og Lane County i nordvest, Deschutes County i nord og mot Lake County i øst. Det har også grense mot delstaten California i sør.

Klamath Countys totale areal er 15 892 km² hvorav 496 km² er vann. I 2000 hadde fylket 63 775 innbyggere og administrasjonssenteret ligger i byen Klamath Falls som også er fylkets største by. Fylket ble grunnlagt i 1882 og har fått sitt navn etter indianerstammen Klamath.

## Eksterne lenker
*
Just My Luck

***Just My Luck*** er en romantisk filmkomedie med Lindsay Lohan og Chris Pine i hovedrollene. Filmen hadde norgespremiere den 18 august 2006. Lohan har beskrevet filmen som «en filmkomedie som er litt over grensa, men den er morsom og den er søt og den er dum»

Lohan spiller den sexy Mahattaninnbyggeren Ashley Albright, som har en utrolig flaks over alt hvor hun går. Hun møter Jake Harding, en gutt som er omgitt av uflaks over alt hvor *han* går. De to møtes på et maskeradeball der de kysser hverandre, og Ashelys flaks bytter plass med Jakes uflaks. Ashleys kjole revner, hun mister hælen på skoen sin, og tar over all uflaksen Jake tidligere var forbannet med. 

Ashley starter dermed en desperat jakt på å finne igjen den maskerte uheldiggrisen hun møtte på maskeradeballet, og kysser alle hun møter på ballet med lignende masker. Senere finner Jake henne dekt med gjørme og skitt. Han synes synd på henne, og inviterer henne med på cafè. Under samtalen på cafèen oppdager de at det var hverandre de kysset under ballet, og Ashley kysser ham igjen for å få tilbake flaksen sin.

Ashley oppdager etterhvert at det ikke er om man har flaks eller ikke som er viktig, men hva man gjør med flaksen. Hun kysser derfor Jake igjen for å hjelpe ham å arrangere en konsert med brit-popbandet McFly.

## Rolleliste

## Eksterne lenker
*
Randi Stene

**Randi Stene** (født 1963) er en norsk mezzosopran og operasjef.

Stene studerte i Trondheim og Oslo og avsluttet sin utdannelse som operasanger på Operaakademiet i København. Hun var solist og fast tilknyttet Det Kongelige Teater i København fra 1988 til 2020.

Stene var finalist i konkurransen *Cardiff Singer of the World* i 1991. Hun opptrådte som Octavian i *[[Rosenkavaleren]]* ved Opéra Bastille i Paris i 1993 og siden i samme rolle i London. Rollen som Silla i Hans Pfitzners opera Palestrina ved Covent Garden førte henne også raskt til Metropolitan Opera i New York.

Som konsertsolist har Randi Stene opptrådt blant annet under BBC Proms med Esa-Pekka Salonen og Festspillene i Salzburg med Philippe Herreweghe. Hun er hyppig gjest hos de nordiske hovedstadorkestrene. Hun deltok ved innvielsen av det nye operahuset i København og i nyproduksjonen av Verdis Aida. Hennes innspillinger av symfonisk musikk omfatter blant annet sanger av Hugo Alfvén, John Dowland, Edvard Grieg, Wilhelm Peterson-Berger og Jean Sibelius.

I 2009 ble hun ansatt som professor i sang på Norges Musikhøgskole, og i 2013 ble hun tilknyttet Trondheim Symfoniorkester & Opera (TSO) som casting-ansvarlig. I 2019 ble hun operasjef ved TSO, og fra august 2020 operasjef ved Den Norske Opera & Ballett. Stene er også kunstnerisk leder for vokalkurset under Voksenåsen Sommerakademi og Vinterakademi.

## Priser

* 1996 – Trondheim kommunes kulturpris
* 2003 – Gammleng-prisen i klassen klassisk
* 2006 – Sør-Trøndelag fylkes kulturpris

## Referanser
Norwea Norsk Vindkraftforening

**Norwea Norsk Vindkraftforening** var en organisasjon som hadde til formål å fremme utbygging av vind-, bølge- og tidevannskraftverk i Norge ved å arbeide for gode rammevilkår for ny fornybar energi og ved informasjonsarbeide. Organisasjonen ble stiftet den 27. april 2006. Medlemmer i organisasjonen var hovedsakelig energiselskaper, leverandører til vindkraftverk, samt forskningsinstitusjoner. Norwea hadde over 100 medlemsbedrifter (2022). Navnet Norwea er et akronym for The Norwegian Wind Energy Association.

I januar 2023 fusjonerte Energi Norge og Norwea til å bli Fornybar Norge.

## Referanser


## Eksterne lenker
*
Stene

Personer med **Stene** som etternavn:

*Erlend Stene, skuespiller
*John Stene, Fellesforbundets første leder
*Morten Stene, ordfører i Namsos
*Randi Stene, operasanger
*Rasmus Stene, ordfører på Frosta
*Robert Stene, fotballspiller
*Vibeke Stene, sanger
*Øystein Stene, forfatter og regissør
*Aasta Stene, filosof og kvinnesakskvinne
Grant County (Oregon)

**Grant County** er et fylke i den amerikanske delstaten Oregon. Det ligger i den nordøstlige delen av staten og det grenser mot Malheur County i sørøst, Harney County i sør, Crook County og Wheeler County i vest, Morrow County og Umatilla County i nord, Union County i nordøst og mot Baker County i øst.

Grant Countys totale areal er 11 731 km² hvorav 2 km² er vann. I 2000 hadde fylket 7 935 innbyggere og administrasjonssenteret ligger i byen Canyon City. Fylket ble grunnlagt i 1864 og ble oppkalt etter general Ulysses S. Grant som hadde fått heltestatus etter den amerikanske borgerkrigen. Senere ble han USAs 18. president. 
 
## Eksterne lenker
*
Falcón

**Falcón** er en av 23 delstater i Venezuela. Delstatshovedstaden er Coro. Falcón dekker et areal på 24&nbsp;800 km². Ved folketellingen i 2011 hadde delstaten  innbyggere. 

## Referanser
Den Gule Horde

**Den Gule Horde** er en av fotballklubben F.K. Bodø/Glimts supporterklubber.

Den Gule Horde ble opprettet 31. desember i 1974 og er landets eldste offisielle supporterklubb. Den Gule Horde har gått under forskjellige navn, men klubben har levd mer og mindre sammenhengende siden den gang. Supporterne er kjent for den store og gule «tannbørsten» som er deres maskot.

I 2016 gjorde supportergrupperingen 1916 sitt inntog på Aspmyra med nye sanger og en mer moderne kultur, noe som ble en utfordring for medlemmene i Den Gule Horde. Etter hvert ble begge grupperingene plassert sammen på J-feltet og i 2018 ble det vedtatt å lage en paraply over disse og andre mindre grupperinger. Paraplyorganisasjonens navn ble J-Feltet, og samarbeidet har bedret seg betraktelig de siste årene. Nå fremstår J-Feltet samlet på kamp med intenst trykk og god stemning. Før kamp pleier supporterne å møtes i kvartalet rundt Stormen konserthus; på Piccadilly i Sandgata og Sportsbaren i Storgata.

## Se også
* J-feltet
* 1916

## Eksterne lenker
* J-feltets hjemmeside
*
Deschutes County

**Deschutes County** er et fylke i den amerikanske delstaten Oregon. Det ligger i de sentrale delene av staten og grenser mot Jefferson County i nord Crook County i øst, Harney County i sørøst, Klamath County og Lake County i sør, Lane County i vest og mot Linn County i nordvest.

Deschutes Countys totale areal er 27 912 km² hvorav 195 km² er vann. I 2000 hadde fylket 115 367 innbyggere og administrasjonssenteret ligger i byen Bend som også er fylkets største by. Fylket ble grunnlagt i 1916 og har fått sitt navn etter elven Deschutes River som i sin tur fikk navnet av fransk-canadiske pelsjegere i begynnelsen av 1800-tallet. 

## Eksterne lenker
*
San Marinos kommunistiske parti (marxist-leninistisk)

**San Marinos kommunistiske parti (marxist-leninistisk)** (*Partito Comunista (Marxista-Leninista) di San Marino*) var et kommunistisk parti i San Marino. Partiet stilte liste i parlamentsvalget 1969 (1.24%), men fikk ingen mandater. https://web.archive.org/web/20011019082214/http://www.geocities.com/francesco.chirico/country/smr.htm

## Referanser
Harney County

**Harney County** er et fylke i den amerikanske delstaten Oregon. Det ligger i den sørøstlige delen av staten og grenser mot Lake County i vest, Deschutes County i nordvest, Crook County i nordvest, Grant County i nord og mot Malheur County i øst. Det har også grense mot delstaten Nevada i sør.

Harney Countys totale areal er 26 486 km² hvorav 239 km² er vann, det er Oregons største fylke i areal. I 2000 hadde fylket 7 609 innbyggere og administrasjonssenteret ligger i byen Burns som også er fylkets største by. Fylket ble grunnlagt i 1889 og har fått sitt navn etter William S. Harney. 
 
## Eksterne lenker
*
Wheeler County (Oregon)

**Wheeler County** er et fylke i den amerikanske delstaten Oregon. Det ligger i de sentrale delene av staten og grenser mot Gilliam County i nord, Morrow County i nordøst, Grant County i øst, Crook County i sør, Jefferson County i vest og mot Wasco County i nordvest.

Wheeler Countys totale areal er 4 443 km² hvorav 1 km² er vann. I 2000 hadde fylket 1 547 innbyggere og administrasjonssenteret ligger i byen Fossil. Fylket ble grunnlagt i 1889 og har fått sitt navn etter farmeren Henry H. Wheeler.

## Eksterne lenker
*
Jefferson County (Oregon)

**Jefferson County** er et fylke i den amerikanske delstaten Oregon. Det ligger i de sentrale delene av staten og det grenser mot Wheeler County i øst, Crook County og Deschutes County i sør, Linn County i vest, Marion County i nordvest og mot Wasco County i nord..

Jefferson Countys totale areal er 4 639 km² hvorav 27 km² er vann. I 2000 hadde fylket 19 009 innbyggere og administrasjonssenteret ligger i byen Madras som også er fylkets største by. Fylket ble grunnlagt i 1914 og har fått sitt navn etter fjellet Mount Jefferson.

## Eksterne lenker
*
Linn County (Oregon)

**Linn County** er et fylke i den amerikanske delstaten Oregon. Det ligger i de sentrale delene av staten og grenser mot Marion County i nord, Benton Oregon i vest, Lane County i sør, Deschutes County i øst, Jefferson County i øst og mot Polk County i nordvest.

Linn Countys totale areal er 5 983 km² hvorav 47 km² er vann. I 2000 hadde fylket 103 069 innbyggere og administrasjonssenteret ligger i byen Albany som også er fylkets største by. Fylket ble grunnlagt i 1847 og har fått sitt navn etter senator Lewis F. Linn.

## Eksterne lenker
*